Песьня "Дзяўчынка" увойдзе ў новы альбом "Крамы" пад назваю "Белая вада", праца над якім практычна завершаная. Лідэр "Крамы" Ігар Варашкевіч з задавальненьнем апавядае пра будучы рэліз: "Альбом абяцае быць вельмі моцным і сур’ёзным, бо ён ужо прайшоў праверку часам. Аніводнай прахадной песьні ў ім ня будзе. Як ня дзіўна, у дыск увойдзе нямала лірычных твораў. Ён пачаў стварацца ў няпросты час (пасьля сьнежня 2010 году ­– ТГ), але песьні будуць не пра гэта. Як у "Океана Ельзи", якія сьпяваюць пра каханьне, але зьяўляюцца пры гэтым сымбалем свабоды ва Ўкраіне. Жартую, канечне, але мушу сказаць дакладна: альбом будзе добры!".